b'\n_START_ARTICLE_\nDTM\n_START_SECTION_\nPagrindin\xc4\x97s taisykl\xc4\x97s\n_START_PARAGRAPH_\nNuo 2003\xc2\xa0m. lenktyn\xc4\x97s vyksta apie 170\xc2\xa0km, su dviem privalomais sustojimais techninio aptarnavimo zonoje. \xc5\xa0i\xc5\xb3 sustojim\xc5\xb3 metu privaloma keisti visas 4 padangas, o nuo 2012\xc2\xa0m. kuro pildymas yra u\xc5\xbedraustas._NEWLINE_Techninio aptarnavimo zonoje greitis yra ribojamas iki 80 km/val (i\xc5\xa1skyrus kelias trasas)._NEWLINE_DTM \xc4\x8dempionate kvalifikacija vyksta keliais etapais. Pirmoje dalyje visi 22 lenktynininkai \xc4\xafveikia neribot\xc4\x85 kiek\xc4\xaf rat\xc5\xb3. Po 16 minu\xc4\x8di\xc5\xb3 l\xc4\x97\xc4\x8diausius ratus parod\xc4\x99 8 lenktynininkai u\xc5\xbeima 15-22 vietas. Antrojoje 11 minu\xc4\x8di\xc5\xb3 trukm\xc4\x97s dalyje i\xc5\xa1ai\xc5\xa1kinami startuosiantys 9-14 vietose. Tre\xc4\x8diojoje dalyje, kuri trunka 11 minu\xc4\x8di\xc5\xb3, l\xc4\x97\xc4\x8diausi 4 gauna starto pozicijas nuo 5 iki 8. Paskutin\xc4\x97je dalyje kiekvienas i\xc5\xa1 4 grei\xc4\x8diausi\xc5\xb3 lenktyninink\xc5\xb3 atskirai \xc4\xafveikia po vien\xc4\x85 grei\xc4\x8diausi\xc4\x85 rat\xc4\x85. Taip i\xc5\xa1ai\xc5\xa1kinami 1-4 starto viet\xc5\xb3 nugal\xc4\x97tojai._NEWLINE_Lenktyn\xc4\x97se visi automobiliai privalo panaudoti abiej\xc5\xb3 r\xc5\xab\xc5\xa1i\xc5\xb3 Hankook padangas\xc2\xa0\xe2\x80\x93 kietesn\xc4\x97s ir mink\xc5\xa1tesn\xc4\x97s sud\xc4\x97ties._NEWLINE_Nuo 2013\xc2\xa0m. DTM \xc4\x8dempionate naudojama DRS sistema (kaip ir Formul\xc4\x97s 1 lenktyn\xc4\x97se). \xc5\xa0\xc4\xaf \xc4\xaftais\xc4\x85 lenktynininkas lenktyn\xc4\x97se gali naudoti, jei kirtus starto/fini\xc5\xa1o linij\xc4\x85 iki artimiausio konkurento yra ma\xc5\xbeiau nei 1 sekund\xc4\x97. \xc5\xa0iame rate \xc4\xaftaisas gali b\xc5\xabti panaudotas bet kurioje trasos vietoje tris kartus vieno rato metu._NEWLINE_DTM automobilis su visa \xc4\xafranga ir lenktynininku turi sverti ne ma\xc5\xbeiau nei 1 110\xc2\xa0kg._NEWLINE_Nuo 2015\xc2\xa0m. sezono vieno savaitgalio metu vykdavo dvejos lenktyn\xc4\x97s\xc2\xa0\xe2\x80\x93 \xc5\xa1e\xc5\xa1tadien\xc4\xaf ir sekmadien\xc4\xaf. Pirmosios lenktyn\xc4\x97s trukdavo 40 minu\xc4\x8di\xc5\xb3 (plius vienas ratas), antrosios \xe2\x80\x93 60 minu\xc4\x8di\xc5\xb3 (plius vienas ratas). Pirm\xc5\xb3j\xc5\xb3 lenktyni\xc5\xb3 metu sustojimas techninio aptarnavimo zonoje nebuvo privalomas, o sekmadien\xc4\xaf lenktynininkai prival\xc4\x97jo pasikeisti padangas. Nuo \xc5\xa1i\xc5\xb3 met\xc5\xb3 DRS sistema leid\xc5\xbeiama pasinaudoti tris kartus viename rate._NEWLINE_2017 m. taisykl\xc4\x97s v\xc4\x97l buvo pakeistos \xe2\x80\x93 nuo \xc5\xa1iol abejos lenktyn\xc4\x97s (\xc5\xa1e\xc5\xa1tadien\xc4\xaf ir sekmadien\xc4\xaf) trunka po 55 min. + vienas ratas ir j\xc5\xb3 metu lenktynininkai privalo vien\xc4\x85 kart\xc4\x85 pasikeisti padangas.'